10. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Π.Ρ.7342 της 26 Νοεμ./20 Δεκ. 1984 (ΦΕΚ Β΄ 891) Ίδρυση Περιφερειακών Αγορών. Έχοντας υπόψη: 1.Τις διατάξεις του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως κεντρικών και τοπικών αγορών αυτών», όπως τροποποιήθηκε με το Ν.Δ. 215/1973 και το Νόμ. 1409/1983. 2.Τις διατάξεις του άρθρ.2 παρ. (1) και (3) και του άρθρ.4 παρ. (1) υποπαρ. (γ) του Ν.Δ. 215/1973 «περί τυποποιήσεως αγροτικών προϊόντων ιδρύσεως τοπικών αγορών αυτών και καταργήσεως διατάξεών τινων του Νόμ. 3475/1955». 3.Τις διατάξεις του άρθρ.14 του Νόμ. 1409/1983 «Τροποποίηση και συμπλήρωση των διατάξεων του Ν.Δ. 131/1974 «περί παροχής οικονομικής ενισχύσεως στη γεωργική, κτηνοτροφική, δασική και αλιευτική παραγωγή και άλλες διατάξεις». 4.Τις διατάξεις του Νόμ. 400/76 «Περί Υπουργικού Συμβουλίου και Υπουργείων» όπως τροποποιήθηκε με το Νόμ. 1266/1982. 5.Την 325182/8742/5.10.1984 εισήγηση του Υπουργού Γεωργίας, αποφασίζουμε: Εγκρίνουμε την ίδρυση 14 αγορών χονδρικής πώλησης νωπών αγροτικών προϊόντων υπό την επωνυμία «Περιφερειακές Αγορές» και καθορίζουμε τον τόπο ίδρυσης για κάθε μια τούτων ως εξής: 1.Την Περιφέρεια Ηρακλείου Κρήτης για την Π.Α. Ηρακλείου. 2.Την Περιφέρεια Χανίων Κρήτης για την Π.Α. Χανίων. 3.Την Περιφέρεια Λάππα Αχαΐας για την Π.Α. Λάππα. 4.Την Περιφέρεια Τρίπολης Αρκαδίας για την Π.Α. Τρίπολης. 5.Την Περιφέρεια Άργους-Αργολίδας για την Π.Α. Άργους. 6.Την Περιφέρεια Κορίνθου-Κορινθίας, για την Π.Α. Κορίνθου. 7.Την Περιφέρεια Φιλιππιάδας-Πρέβεζας, για την Π.Α. Φιλιππιάδας. 8.Την Περιφέρεια Θήβας-Βοιωτίας, για την Π.Α. Θηβών. 9.Την Περιφέρεια Βόλου-Μαγνησίας για την Π.Α. Βόλου. 10.Την Περιφέρεια Λάρισας-Λαρίσης, για την Π.Α. Λάρισας. 11.Την Περιφέρεια Κουλούρας-Ημαθίας για την Π.Α. Κουλούρας. 12.Την Περιφέρεια Σκύδρας-Πέλλας, για την Π.Α. Σκύδρας. 13.Την Περιφέρεια Λαγκαδά-Θεσσαλονίκης, για την Π.Α. Λαγκαδά. 14.Την Περιφέρεια Καβάλας-Καβάλας, για την Π.Α. Καβάλας. Ως Φορέα όλων των ανωτέρω Περιφερειακών Αγορών ορίζουμε την ΣΚΟΠ (Κοινοπραξία Ενώσεων Γεωργικών Συνεταιρισμών Διαχείρισης Νωπών ΣΥΝ.Ε.Π.Ε. Σοφοκλέους 41 Αθήνα). (Αντί για τη σελ. 88,463) Σελ. 88,463(α) Τεύχος Ζ102-Σελ. 39 Αγορές Αγροτικών Προϊόντων 5.Β.ε.8-10 Σκοπός των Π.Α. είναι η δι’ αυτών απευθείας χονδρική πώληση, τυποποιημένων νωπών αγροτικών προϊόντων και γενικότερα η επωφελέστερη για την παραγωγή και την κατανάλωση διακίνηση, εμφάνιση και εμπορία των προϊόντων αυτών. Η ΣΚΟΠ για την επιτυχία του ανωτέρω σκοπού θέλει προβεί στην ανέγερση σε κατάλληλη έκταση κάθε μιας των παραπάνω περιφερειών, των απαραίτητων εγκαταστάσεων με τον αναγκαίο σύγχρονο τεχνικό εξοπλισμό για την τέλεια λειτουργία των Περιφερειακών Αγορών. Ο τρόπος διοίκησης και διαχείρισης καθώς και ο Κανονισμός Λειτουργίας των Π.Α. θα καθοριστούν με νεότερη απόφασή μας. Κάθε προηγούμενη απόφαση σχετική με το θέμα αυτό παύει να ισχύει. 